Marek Hrivík

**Marek Hrivík** (* 28. august 1991, Čadca) je slovenský profesionálny hokejový útočník. Aktuálne pôsobí v tíme HC Vítkovice Ridera v Českej extralige.  

## Klubový hokej
Hrivík je odchovancom žilinského hokeja. Sezónu 2007/2008 strávil hlavne v juniorskej lige v drese Žiliny, kde v 49 zápasoch nazbieral 36 bodov (17+19). V sezóne 2008/2009 hrával za HK Orange 20, kde bol najmladším hráčom tímu. Pred sezónou 2009/2010 odišiel do zámoria, kde v klube Moncton Wildcats v juniorskej QMJHL strávil tri sezóny. V sezóne 2010/2011 bol najlepším strelcom Monctonu, v 59 zápasoch nazbieral dokopy 79 bodov (38+41). Zúčastnil sa na tréningových kempoch Columbusu Blue Jackets (2010) i Phoenixu Coyotes (2011), no zmluvu nepodpísal ani s jedným z klubov.

V máji 2012 podpísal trojročný kontrakt s tímom NHL New York Rangers. Od sezóny 2013/2014 pôsobí na farme New Yoku Ranges v Hartforde Wolf Pack. V júli 2015 predĺžil zmluvu s Rangers, podpísal jednoročný dvojcestný kontrakt. Sezónu 2015/2016 odohral v Hartforde, kde v 52 dueloch základnej časti nazbieral 28 bodov (7+21). Následne bol povolaný do prvého tímu New Yorku Rangers, v ktorého drese debutoval v NHL 22. februára 2016 v zápase proti Detroitu.

1. júla 2017, po piatich celých sezónach v rámci organizácie Rangers, odišiel Hrivík ako voľný hráč a podpísal ročný dvojcestný kontrakt s Calgary Flames. Na začiatku sezóny 2017-18 bol preradený do AHL, kde hral za Stockton Heat. Po zranení zaznamenal 30 bodov v 32 zápasoch. V drese Flames v NHL odohral 3 zápasy.

Hrivík sa rozhodol v mimosezónnom období opustiť Flames a pokračoval vo svojej kariére v zahraničí a 1. júla 2018 sa dohodol na jednoročnej zmluve s ruským klubom CHK Viťaz z KHL. V sezóne 2018/2019 Hrivík v 26 zápasoch v jeho drese strelil osem gólov a získal 15 bodov, kým musel prerušiť sezónu pre zranenie. V decembri 2018 sa rozhodol ukončiť zmluvu s Viťazom.
 
Ako voľný hráč opustil KHL a 16. augusta 2019 sa dohodol na ročnej zmluve s nováčikom švédskej ligy - klubom Leksands IF.

## Klubové štatistiky

## Reprezentácia
V rokoch 2008 a 2009 sa zúčastnil na MS juniorov do 18 rokov. Slovensko reprezentoval aj na MS juniorov do 20 rokov v rokoch 2009 a 2011. V roku 2014, 2021 a 2023(v roku 2023 bol kapitola národného tímu)bol účastníkom MS. Bol vlajkonosičom slovenskej výpravy na Zimných olympijských hrách v Pekingu 2022. Ako kapitán národného hokejového tímu vybojoval ZOH 2022  

pre Slovensko bronzovú medailu.

## Úspechy a ocenenia
* 2009/10 President's Cup pre víťaza QMJHL
* 2020‑2021 SHL Scoring Leaders-Najlepší hráč švédskej ligy

## Iné projekty

## Referencie

## Externé odkazy
* 

Kategória:Slovenskí hokejoví útočníci
Kategória:Bronzoví olympijskí medailisti v ľadovom hokeji
Kategória:Slovenskí bronzoví olympijskí medailisti
Kategória:Hokejisti na Zimných olympijských hrách 2022
Kategória:Hráči MsHK Žilina
Kategória:Hráči Moncton Wildcats
Kategória:Hráči New York Rangers
Kategória:Hráči Hartford Wolf Pack
Kategória:Hráči Calgary Flames
Kategória:Hráči HK Orange 20
Kategória:Hráči Viťaz Čechov
Kategória:Hráči Leksands IF
Kategória:Hráči Torpedo Nižnij Novgorod
Kategória:Účastníci MS v hokeji 2014
Kategória:Účastníci MS v hokeji 2021
Kategória:Účastníci MS v hokeji 2023
Kategória:Osobnosti z Čadce